
70                                                                                                                                    DR 31.10.2016                                    

 

Keduanya, saya juga mencadangkan supaya kesungguhan SPRM dalam 
membanteras rasuah ini hingga mendapat pengiktirafan United Nations Conference on 
Trade and Development (UNCTAD) kerana mengamalkan 33 best practices, dengan izin, di 
dalam mencegah rasuah iaitu mengamalkan dan melaksanakan amalan terbaik, mencegah 
rasuah perlu diiktiraf oleh kerajaan. Kerajaan perlu telus dan terbuka dalam menunjukkan 
political will yang tinggi sehingga mahu melihat masalah rasuah dalam negara kita ini dapat 
dikurangkan. Bayangkanlah berapa banyak lagi kes-kes seumpama di atas belum lagi 
dapat dikesan kerana keanggotaan yang tidak mencukupi di pihak SPRM. 

 Begitu juga dalam bajet pada tahun 2017, kita dapati bahawa bajet untuk SPRM 
telah dikurangkan dari tahun 2015 sebanyak RM251 juta, tahun 2014 RM294 juta tetapi 
untuk tahun ini hanyalah RM216 juta sahaja. Ini merupakan satu potongan kepada bajet 
yang tidak sepatutnya dibuat terhadap SPRM yang mempunyai tugas yang begitu banyak 
sekali.  

Selain daripada itu, saya juga ingin menyeru kepada kerajaan supaya kerajaan 
dapat memperkenalkan undang-undang yang dipanggil Misconduct in Public Office (MIPO) 
yang merupakan undang-undang jenayah terhadap penjawat awam yang mereka ini 
menyebabkan negara kerugian akibat perbuatan mereka yang cuai atau sengaja cuai 
dalam melaksanakan tugas yang mana apabila mereka ini disiasat di bawah Akta 
Suruhanjaya Pencegahan Rasuah Malaysia 2009, tiada keterangan yang mencukupi. 
Namun jelas pegawai itu menyebabkan kerugian kepada kerajaan. Undang-undang ini 
boleh mengatasi masalah kes sebagaimana finding atau dapatan Ketua Audit Negara yang 
rata-rata tidak dapat dibuktikan kesalahan rasuah. Kesalahan ini bukan sahaja hanya untuk 
penjawat awam tetapi juga termasuk ahli-ahli politik yang berada dalam pentadbiran 
kerajaan. 

■1640 

Independent Commission Against Corruption (ICAC) Hong Kong sebagai 
contohnya telah mengguna pakai peruntukan MIPO ini sejak begitu lama dan mereka telah 
berkesan sangat untuk membanteras masalah rasuah dalam negara mereka. Undang-
undang ini saya difahamkan sudah dicadangkan oleh SPRM sebelum ini namun kerajaan 
masih lagi tidak bersetuju dengan pelbagai alasan untuk dilaksanakan. 

Perkara yang kelima ialah saya ingin menyeru kepada kerajaan supaya sebarang 
cadangan daripada SPRM untuk tindakan tatatertib diambil terhadap pegawai-pegawai 
awam perlu disegerakan atas kesalahan mereka melakukan yang berbentuk rasuah 
termasuklah membuang kerja. Perkhidmatan awam Malaysia sudah mempunyai segala 
peraturan yang banyak, kita ada general order, kita ada pekeliling perkhidmatan awam ada 
peraturan-peraturan kewangan namun didapati banyak tidak diendahkan dan tidak 
dikuatkuasakan malah yang menyedihkan, saya difahamkan terlalu banyak kuasa budi 
bicara ataupun cover up yang dilakukan untuk kes-kes aduan-aduan rasuah ini. 

Sebagai contohnya sekarang ini banyak tender-tender terhad, tapi pegawai-
pegawai yang in chargenya adalah terhad dan ini boleh menjurus ke arah tindakan yang 
boleh disifatkan perlakuan rasuah. 

Tuan Yang di-Pertua, saya juga ingin mengambil kesempatan ini untuk 
membahaskan sedikit mengenai apa yang saya bangkitkan adalah persoalan sebelum ini 
iaitu mengenai perkhidmatan teksi dan Uber. Saya ingin pihak kerajaan mengkaji semula 
cadangan untuk melegalizekan perkhidmatan Uber dan Grab ini kerana ia jelas 
menjejaskan pendapatan dan mata pencarian pemandu-pemandu teksi. Sebagai contohnya 
pemandu teksi biru yang membawa teksi setiap hari perlu membayar sewa sebanyak 
RM100 sehari dalam sebulan RM3,000. Pagi tadi saya naik teksi daripada airport ke 
Parlimen pemandu teksi menunjukkan pendapatannya kadang-kadang hanya RM2,000 
ataupun RM2,600 yang perlu bayar kepada teksi adalah RM3,000 sebulan. Ini perkara yang 
cukup penting yang saya harap kerajaan dapat mempertimbangkan perkara ini, terima 
kasih. 

Timbalan Yang di-Pertua [Datuk Seri Dr. Ronald Kiandee]: Yang Berhormat 
Tanjong Piai. 

 

 



Keduanya, saya juga mencadangkan supaya kesungguhan SPRM dalam membanteras rasuah ini hingga mendapat pengiktirafan United Nations Conference on Trade and Development (UNCTAD) kerana mengamalkan 33 best practices, dengan izin, di dalam mencegah rasuah iaitu mengamalkan dan melaksanakan amalan terbaik, mencegah rasuah perlu diiktiraf oleh kerajaan. Kerajaan perlu telus dan terbuka dalam menunjukkan political will yang tinggi sehingga mahu melihat masalah rasuah dalam negara kita ini dapat dikurangkan. Bayangkanlah berapa banyak lagi kes-kes seumpama di atas belum lagi dapat dikesan kerana keanggotaan yang tidak mencukupi di pihak SPRM. Begitu juga dalam bajet pada tahun 2017, kita dapati bahawa bajet untuk SPRM telah dikurangkan dari tahun 2015 sebanyak RM251 juta, tahun 2014 RM294 juta tetapi untuk tahun ini hanyalah RM216 juta sahaja. Ini merupakan satu potongan kepada bajet yang tidak sepatutnya dibuat terhadap SPRM yang mempunyai tugas yang begitu banyak sekali. Selain daripada itu, saya juga ingin menyeru kepada kerajaan supaya kerajaan dapat memperkenalkan undang-undang yang dipanggil Misconduct in Public Office (MIPO) yang merupakan undang-undang jenayah terhadap penjawat awam yang mereka ini menyebabkan negara kerugian akibat perbuatan mereka yang cuai atau sengaja cuai dalam melaksanakan tugas yang mana apabila mereka ini disiasat di bawah Akta Suruhanjaya Pencegahan Rasuah Malaysia 2009, tiada keterangan yang mencukupi. Namun jelas pegawai itu menyebabkan kerugian kepada kerajaan. Undang-undang ini boleh mengatasi masalah kes sebagaimana finding atau dapatan Ketua Audit Negara yang rata-rata tidak dapat dibuktikan kesalahan rasuah. Kesalahan ini bukan sahaja hanya untuk penjawat awam tetapi juga termasuk ahli-ahli politik yang berada dalam pentadbiran kerajaan. #1640. Independent Commission Against Corruption (ICAC) Hong Kong sebagai contohnya telah mengguna pakai peruntukan MIPO ini sejak begitu lama dan mereka telah berkesan sangat untuk membanteras masalah rasuah dalam negara mereka. Undang- undang ini saya difahamkan sudah dicadangkan oleh SPRM sebelum ini namun kerajaan masih lagi tidak bersetuju dengan pelbagai alasan untuk dilaksanakan. Perkara yang kelima ialah saya ingin menyeru kepada kerajaan supaya sebarang cadangan daripada SPRM untuk tindakan tatatertib diambil terhadap pegawai-pegawai awam perlu disegerakan atas kesalahan mereka melakukan yang berbentuk rasuah termasuklah membuang kerja. Perkhidmatan awam Malaysia sudah mempunyai segala peraturan yang banyak, kita ada general order, kita ada pekeliling perkhidmatan awam ada peraturan-peraturan kewangan namun didapati banyak tidak diendahkan dan tidak dikuatkuasakan malah yang menyedihkan, saya difahamkan terlalu banyak kuasa budi bicara ataupun cover up yang dilakukan untuk kes-kes aduan-aduan rasuah ini. Sebagai contohnya sekarang ini banyak tender-tender terhad, tapi pegawai- pegawai yang in chargenya adalah terhad dan ini boleh menjurus ke arah tindakan yang boleh disifatkan perlakuan rasuah. Tuan Yang di-Pertua, saya juga ingin mengambil kesempatan ini untuk membahaskan sedikit mengenai apa yang saya bangkitkan adalah persoalan sebelum ini iaitu mengenai perkhidmatan teksi dan Uber. Saya ingin pihak kerajaan mengkaji semula cadangan untuk melegalizekan perkhidmatan Uber dan Grab ini kerana ia jelas menjejaskan pendapatan dan mata pencarian pemandu-pemandu teksi. Sebagai contohnya pemandu teksi biru yang membawa teksi setiap hari perlu membayar sewa sebanyak RM100 sehari dalam sebulan RM3,000. Pagi tadi saya naik teksi daripada airport ke Parlimen pemandu teksi menunjukkan pendapatannya kadang-kadang hanya RM2,000 ataupun RM2,600 yang perlu bayar kepada teksi adalah RM3,000 sebulan. Ini perkara yang cukup penting yang saya harap kerajaan dapat mempertimbangkan perkara ini, terima kasih. Timbalan Yang di-Pertua [Datuk Seri Dr. Ronald Kiandee]: Yang Berhormat Tanjong Piai.